Διερεύνηση της επίδρασης ατομικών διαφορών στις επιδόσεις προπτυχιακών φοιτητών στο μάθημα της επιστήμης υλικών
Creators: name: Προσπαθόπουλος, Αλέξανδρος Φαίδωνα
Publisher: name: Aristotle University of Thessaloniki
Year: 2020
Subjects: Θεωρία προσανατολισμού στόχων
Ανάλυση λανθανουσών τάξεων
Θεωρία απόκρισης στοιχείων
Achievement Goal Theory
Latent Class Analysis
Item Response Theory

description: Στην σύγχρονη εποχή η έρευνα στον κλάδο της εκπαίδευσης απαιτεί προχωρημένες μεθόδους ανάλυσης δεδομένων με πολλές αλληλοεξαρτώμενες μεταβλητές. Το σημαντικότερο ζήτημα σε μια ερευνητική προσπάθεια είναι η επιλογή των σωστών μεταβλητών, δηλαδή η επιλογή ενός συνεκτικού θεωρητικού πλαισίου, το οποίο συχνά απουσιάζει, αλλά είναι απαραίτητο για τις απαιτούμενες ερμηνείες των εμπειρικών δεδομένων. Στην παρούσα εργασία, η οποία ανήκει σε ένα διεπιστημονικό πεδίο μεταξύ της διδακτικής των φυσικών επιστημών και της εκπαιδευτικής ψυχολογίας, διερευνάται η ακαδημαϊκή επίδοση των φοιτητών/τριών σε συνάρτηση με ένα αριθμό ατομικών διαφορών που προτείνονται από την Θεωρία Προσανατολισμού Στόχων (ΘΠΣ) της εκπαιδευτικής ψυχολογίας. Συγκεκριμένα διερευνάται ο ρόλος και η προβλεπτική αξία των μεταβλητών: αυτοαποτελεσματικότητα, ενδιαφέρον, προσανατολισμός στόχου μάθησης, προσανατολισμός στόχου επίδοσης-προσέγγισης, προσανατολισμός στόχου επίδοσης-αποφυγής. Η έρευνα πραγματοποιήθηκε σε φοιτητές/τριες (Ν=74) του 2ου έτους του τμήματος Μηχανολόγων Μηχανικών της Πολυτεχνικής Σχολής του Α.Π.Θ. Χρησιμοποιήθηκαν τα σταθμισμένα εργαλεία των Προσανατολισμού Στόχων (ερωτηματολόγιο στάσεων 33 μεταβλητών) και τα τεστ αξιολόγησης των φοιτητών στο μάθημα «Διεργασίες και Τεχνολογία Υλικών ΙΙ». Καταρχάς εφαρμόστηκε η μέθοδος κυρίων συνιστωσών (Principal Component Analysis) για τον έλεγχο της παραγοντικής εγκυρότητας των εργαλείων, ενώ υπολογίστηκαν και οι δείκτες αξιοπιστίας. Οι υποθέσεις της έρευνας αφορούσαν στην ανάδειξη των σχέσεων μεταξύ των προσανατολισμών στόχων και της επίδοσης των φοιτητών/τριων στα τεστ της τεχνολογίας υλικών. Στα αποτελέσματα συμπεριλαμβάνεται η υποκατάσταση των 33 μεταβλητών του ερωτηματολογίου στάσεων σε παράγοντες οι οποίοι φορτώνουν (loaded) σε συγκεκριμένες μεταβλητές ο καθένας. Η εφαρμογή της ανάλυσης λανθανουσών τάξεων (Latent Class Analysis) ανέδειξε τον προβλεπτικό ρόλο του προσανατολισμού στόχου μάθησης έναντι των προσανατολισμών επίδοσης. Τα αποτελέσματα καταδεικνύουν την ύπαρξη δύο ομάδων clusters στις οποίες οι φοιτητές με υψηλότερους στόχους μάθησης επίτευξης, αυτοαποτελεσματικότητας και ενδιαφέροντος θα αποδώσουν καλύτερα στις δυσκολότερες ερωτήσεις Επιπλέον, με την εφαρμογή ενός μοντέλου της θεωρίας καταστροφών (Cusp catastrophe model) αναδείχθηκε η μη-γραμμική επίδραση του προσανατολισμού στόχου επίδοσης-αποφυγής με αποτέλεσμα το υποκείμενο μόλις περάσει ένα κρίσιμο σημείο (bifurcation point) να είναι πιθανό να δώσει υψηλά αλλά και χαμηλά επίπεδα επίδοσης. Τα παραπάνω ευρήματα συμφωνούν με τα αποτελέσματα μιας σειράς δημοσιευμάτων στο χώρο της εκπαιδευτικής ψυχολογίας σε σχέση με τις επιδόσεις μαθητών στις φυσικές επιστήμες και επιβεβαιώνουν την εγκυρότητα της ΘΠΣ στο πεδίο αυτό. Τέλος, επιχειρήθηκε η αξιολόγηση του τεστ της τεχνολογίας των υλικών με την εφαρμογή της θεωρίας απόκρισης στοιχείων (Item Response Theory) με την οποία μπορεί να προταθεί περιορισμός των αλληλοεξαρτώμενων στοιχείων (ερωτήσεων) του τεστ με την επιλογή των θεμάτων υψηλής βαρύτητας σε σχέση με την πληροφορία με την οποία χαρακτηρίζονται και τον βαθμό συσχέτισής τους με την λανθάνουσα μεταβλητή της γνώσης/κατανόησης των εννοιών και διεργασιών στην τεχνολογία των υλικών. Στα αποτελέσματα της ανάλυσης συμπεριλαμβάνεται η επιλογή των θεμάτων του γραπτού τέστ με την μεγαλύτερη πληροφορία αλλά και την σταθερότερη τιμή σε όλο το συνεχές του λανθάνοντος χαρακτηριστικού.
description: In the last decades the education research has been focused on some advance methods of data analysis. The most important issue in this type of research is the selection of the appropriate variables. This leads on to development of building an coherent theoretical framework which is needed for empirical data interpretation. The current study belongs to a interdisciplinary field between the education psychology and the science teaching. It investigated the academic performance of rookie students and the number of atomic differences through the achievement goal theory (AGT). In particular predictive role of the following variables was studied: Mastery approach goals, performance approach goals, performance avoidance goal, interest and self-efficacy. The research was carried out with students (4th semester) of studies in the school of Mechanical Engineering in Faculty of Engineering (AUTH) attending the course: “Material Science and Technology II”. The Principal Component Analysis method (PCA) was applied to check the factorial validity and to calculate the reliability index. The assumptions that formulate the research hypothesis were that there is a relationship between goal orientations and students’ achievement in material technology test. Latent Class Analysis showed the predictive role of the master approach goal over performance approach goal. In addition the implementation of Cusp Theory Model point out the non-linear effect of performance avoidance goal. The above findings correspond with some representative research works from the educational psychology field regarding students’ achievement in Science Education and confirm the validity of the Achievement Goal Theory (AGT) in this field. Finally, it was attempted to evaluate the final test in the Materials Technology course, by applying the Item Response Theory. The IRT proposes a restriction of the codependent items (questions) with the selection of high importance topics regarding the correlation degree between the “information” and the latent variable (conceptual and procedural knowledge).